Heidi

 Moj najdraži književni lik je djevojčica Heidi iz istoimenog romana Johanne Spyri.

 Heidi je živjela u gradu s tetom, a poslije je došla kod djeda u planine. Imala je kratku, crnu i kovrčavu kosu. Haljinica joj je bila kratka i crvena. Ostala je bez roditelja kada je imala pet godina. Bila je draga, pametna, vesela i radoznala djevojčica. Voljela je planine i druženje s prijateljima. Kod nje mi se najviše svidjelo što je bila dobra i brižna oko ljudi i životinja.

 Volio bi provesti jedan dan s Heidi u planinama. Igrali bi se u prirodi i opustio bi se od svakodnevnih obaveza.

Nik Lipovac, 3. razred PŠ Prezid

Moj najdraži roman

 Najdraži roman mi je „Čudnovate zgode šegrta Hlapića“. Njegova autorica je Ivana Brlić- Mažuranić.

 U romanu se radi o pustolovinama postolarskog šegrta Hlapića. Glavni likovi u romanu su Hlapić, Gita i majstor Mrkonja. Hlapić je pomagao drugima. Najdraži dio romana mi je sretan završetak kada su Mrkonja i njegova supruga ponovo bili sa svojom kćeri.

 Roman bi preporučio svoj djeci jer je radnja jako napeta pa je zanimljivo za čitati.

Ian Jašarević, 3. razred PŠ Prezid

Moj najdraži lik

 Moj najdraži književni lik je pačić iz Andersenove bajke „Ružno pače“.

 On živi na selu pokraj jezera. Dobra je srca, ali je jako tužan. Sakrio se od svih jer su ga zezali i rugali mu se. Želio je biti poput ostalih. Posebno mi se sviđa što je pačić zapravo bio lijepi labud i nikome se nije rugao.

 Voljela bi provesti s njim jedan dan kako ne bi bio tužan i usamljen.

Tiana Troha, 3. razred PŠ Prezid

Hlapić

 Moj najdraži lik je šegrt Hlapić iz romana Ivane Brlić- Mažuranić „Čudnovate zgode šegrta Hlapića“.

 Šegrt Hlapić je stanovao kod majstora Mrkonje. Učio je zanat kako bi postao postolar. Nosio je poderane hlače i crvenu košulju. Bio je malen kao lakat, veseo kao ptica, hrabar, mudar kao knjiga i dobar kao sunce. Svakome je pomagao. Cijenio je dobra djela i bio je zahvalan.

 Volio bi da sam bio s njime onaj dan kada je izgubio čizmice. Rado bi mu posudio svoje da ne bude bos.

Borna Malnar, 3. razred PŠ Prezid

Malik Tintilinić

 Malik Tintilinić je lik iz priče „Šuma Striborova“ Ivane Brlić- Mažuranić. On je moj najdraži književni lik.

 Vođa je Domaćih, kućnih duhova koji čuvaju dom. Domišljat je, hrabar, spretan i pravedan. Svidjelo mi se kako se dosjetio prevariti snahu da pokaže gujin jezik.

 Želio bi provesti s njim barem jedan da me odvede u Striborove dvore.

Ivano Ožbolt, 3. razred PŠ Prezid